CELEX: 32010D0329
Language: hr
Date: 2010-06-14 00:00:00
Title: Odluka Vijeća 2010/329/ZVSP od 14. lipnja 2010. o izmjeni i produljenju Zajedničke akcije 2007/405/ZVSP o policijskoj misiji Europske unije poduzetoj u okviru reforme sigurnosnog sektora (RSS) i njezinoj povezanosti s pravosudnim sustavom u Demokratskoj Republici Kongo (EUPOL RD Congo)

18/Sv. 005
            
            
               HR
            
            
               Službeni list Europske unije
            
            
               185
            
         32010D0329
   
               L 149/11
            
            
               SLUŽBENI LIST EUROPSKE UNIJE
            
            
               14.06.2010.
            
         
      ODLUKA VIJEĆA 2010/329/ZVSP
   od 14. lipnja 2010.
   o izmjeni i produljenju Zajedničke akcije 2007/405/ZVSP o policijskoj misiji Europske unije poduzetoj u okviru reforme sigurnosnog sektora (RSS) i njezinoj povezanosti s pravosudnim sustavom u Demokratskoj Republici Kongo (EUPOL RD Congo)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28. i članak 43. stavak 2.,
   budući da:
   
               (1)
            
            
               Vijeće je 12. lipnja 2007. donijelo Zajedničku akciju 2007/405/ZVSP (1) o uspostavljanju policijske misije Europske unije u okviru reforme sigurnosnog sektora (RSS) i njezinoj povezanosti s pravosudnim sustavom u Demokratskoj Republici Kongo (EUPOL RD Congo).
            
         
               (2)
            
            
               Vijeće je 23. lipnja 2008. donijelo Zajedničku akciju 2008/485/ZVSP (2) o izmjeni i produljenju Zajedničke akcije 2007/405/ZVSP do 30. lipnja 2009.
            
         
               (3)
            
            
               Vijeće je 15. lipnja 2009. donijelo Zajedničku akciju 2009/466/ZVSP (3) o izmjeni i produljenju Zajedničke akcije 2007/405/ZVSP do 30. lipnja 2010. Zajedničkom akcijom 2009/466/ZVSP predviđa se da Vijeće utvrdi novi financijski referentni iznos radi pokrivanja izdataka povezanih s misijom za razdoblje od 1. studenoga 2009. do 30. lipnja 2010., što je učinjeno Zajedničkom akcijom 2009/769/ZVSP (4) o izmjeni Zajedničke akcije 2007/405/ZVSP.
            
         
               (4)
            
            
               Dana 13. travnja 2010., nakon savjetovanja s kongoanskim vlastima i drugim odnosnim strankama, Politički i sigurnosni odbor odobrio je produljenje misije za 3 mjeseca, odnosno od 1. srpnja 2010. do 30. rujna 2010.
            
         
               (5)
            
            
               Mandat misije provodi se u sigurnosnom okruženju koje se može pogoršati i ugroziti ciljeve zajedničke vanjske i sigurnosne politike kako je utvrđeno člankom 24. Ugovora o Europskoj uniji.
            
         
               (6)
            
            
               Zajedničku akciju 2007/405/ZVSP trebalo bi na odgovarajući način izmijeniti,
            
         DONIJELO JE OVU ODLUKU:
   Članak 1.
   Zajednička akcija 2007/405/ZVSP mijenja se kako slijedi:
   
               1.
            
            
               U članku 9. stavku 1. dodaje se sljedeći podstavak:
               „Financijski referentni iznos namijenjen pokrivanju izdataka povezanih s misijom za razdoblje od 1. srpnja 2010. do 30. rujna 2011. iznosi 2 020 000 EUR.”
            
         
               2.
            
            
               U članku 16. drugi stavak zamjenjuje se sljedećim:
               „Prestaje važiti 30. rujna 2010.”
            
         Članak 2.
   Ova Odluka stupa na snagu na dan donošenja.
   
      Sastavljeno u Luxembourgu 14. lipnja 2010.
      
         
            Za Vijeće
         
         
            Predsjednica
         
         C. ASHTON
         
      
   
   
      (1)  SL L 151, 13.6.2007., str. 46.
   
      (2)  SL L 164, 25.6.2008., str. 44.
   
      (3)  SL L 151, 16.6.2009., str. 40.
   
      (4)  SL L 274, 20.10.2009., str. 45.